Diari Oficial de la Generalitat Valenciana


Sumari del DOGV 3605, del 15-10-1999 (1999/8633)

ORDRE de 20 de setembre de 1999, del conseller d'Indústria i Comerç, per la qual es crea el fitxer automatitzat de Dissenyadors i Empreses de Serveis de Disseny denominat REDES.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/09/20/(1)/dof/vci/html**

### Dades del document

Número de DOGV
:   3605

Data del DOGV
:   15-10-1999

Secció del DOGV
:   I. DISPOSICIONS GENERALS

Número del document
:   1999/8633


Data del document
:   20-09-1999

Organisme emissor
:   Conselleria d'Indústria i Comerç

Tipus de document
:   Ordre

Descriptors 

:   * administració regional
    * legislació
    * dades personals
    * base de dades

ORDRE de 20 de setembre de 1999, del conseller d'Indústria i Comerç, per la qual es crea el fitxer automatitzat de Dissenyadors i Empreses de Serveis de Disseny denominat REDES. [1999/X8633]
  
La Llei Orgànica 5/1992, de 29 d'octubre, de Regulació del Tractament Automatitzat de les Dades de Caràcter Personal, disposa en l'article 18 que la creació, modificació o supressió dels fitxers automatitzats de les administracions públiques només podrà fer-se mitjançant una disposició general publicada en el BOE o diari oficial corresponent.
  
En aquest sentit, i per mitjà de l'Ordre de 20 de juliol de 1994, de la Conselleria d'Administració Pública, es regularen els fitxers de tractament automatitzat de dades de caràcter personal, existents fins a aqueixa data en la Generalitat Valenciana.
  
Així mateix, el Decret 96/1998, de 6 de juliol, de Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina en l'article 12 el procediment d'inscripció de fitxers, i estableix que serà la conselleria competent en la matèria la que aprove la disposició general de creació del fitxer automatitzat.
  
Per la seua part, l'Institut de la Petita i Mitjana Indústria de la Generalitat Valenciana (IMPIVA), considera convenient la creació del fitxer automatitzat de Dissenyadors i Empreses de Serveis de Disseny denominat REDES, en l'àmbit de les seues competències.
  
Per tot això, d'acord amb el que s'ha establit en l'article 35 e) de la Llei 5/1983, de 30 de desembre, de Govern Valencià, i una vegada que s'hagen complit els tràmits establits en l'article 12 del Decret 96/1998, de 6 de juliol, de Govern Valencià,
  
ORDENE
  
Article 1
  
La present ordre té per objecte la creació i regulació del fitxer automatitzat de Dissenyadors i Empreses de Serveis de Disseny (REDES), que s'indica en l'annex, de conformitat amb el que s'ha establit en l'article 18 de la LORTAD.
  
Article 2
  
El responsable del fitxer automatitzat indicat adoptarà les mesures que calga per assegurar que les dades automatitzades de caràcter personal existents s'usen per a les finalitats per a les quals es recolliren que són les que es concreten en la present ordre.
  
Article 3
  
Els afectats del fitxer automatitzat mencionat poden exercir el seu dret d'accés, rectificació i cancel·lació de dades, quan siga procedent, davant l'òrgan que es concreta en aquesta ordre.
  
Article 4
  
El responsable del fitxer automatitzat advertirà expressament els cessionaris de dades de caràcter personal de l'obligació de dedicar-les exclusivament a la finalitat per a la qual es cedeixen, de conformitat amb el que s'ha establit en l'article 15 de la LORTAD.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 20 de setembre de 1999.
  
El conseller d'Indústria i Comerç
  
FERNANDO V. CASTELLÓ BORONAT
  
Annex
  
Dissenyadors i Empreses de Serveis de Disseny (REDES)
  
1. Finalitat i ús del fitxer: facilitar la comunicació entre els professionals del disseny i els diversos sectors d'activitat en la indústria, el comerç i els serveis. A partir de les dades recopilades podran elaborar-se diversos materials de promoció, com ara guies, índexs i catàlegs, tant en suport tradicional com informàtic.
  
2. Persones o col·lectius afectats: professionals del disseny i personal d'empreses de serveis de disseny.
  
3. Procediment de recollida de les dades de caràcter personal:
  
A través dels mateixos afectats.
  
4. Estructura bàsica del fitxer automatitzat i tipus de dades de caràcter personal incloses en el fitxer:
  
- Dades d'identificació i característiques personals dels afectats.
  
- Dades dels domicilis professionals dels afectats.
  
- Dades acadèmiques i relatives a l'experiència professional dels afectats.
  
- Dades relatives a les empreses, l'activitat, els recursos, la plantilla, els premis, els diplomes, els llibres publicats, els articles, els cursos, els sectors de l'activitat i els principals productes i clients.
  
- Dades d'informació relatives a les activitats i els negocis, i creacions artístiques, literàries, científiques o tècniques.
  
5. Cessions de dades de caràcter personal previstes:
  
- A la Federació Espanyola d'Entitats de Promoció de Disseny.
  
- A la Direcció General de la PIME. Ministeri d'Economia i Hisenda.
  
6. Òrgan de l'administració responsable del fitxer automatitzat:
  
- Direcció General de l'Institut de la Petita i Mitjana Indústria de la Generalitat Valenciana (IMPIVA).
  
7. Serveis o unitats davant els quals es poden exercir els drets d'accés, rectificació i cancel·lació:
  
- Àrea de Promoció Industrial de l'Institut de la Petita i Mitjana Indústria de la Generalitat Valenciana (IMPIVA).
  
II. AUTORITATS I PERSONAL
  
b) OFERTES D'OCUPACIÓ PÚBLICA,
  
OPOSICIONS I CONCURSOS


Còpia Permalink ELI